इज़राइल के माउंट मेरन में 21 अप्रैल, 2021 को **लाग ओमर** की छुट्टी मनाने के लिए सामूहिक सभा आयोजित की गई थी। जहाँ अचानक से भगदड़ शुरू होने के कारण कम से कम 45 लोग मारे गए, और सौ से अधिक लोग घायल हो गए। इस भगदड़ में दर्जनों लोग गंभीर रूप से घायल हुए। यह इज़राइल के इतिहास की सबसे घातक नागरिक आपदा मानी जा रही है। जिस जगह हादसा हुआ वहां स्थित कब्र को यहूदी समाज के पवित्र स्थलों में से एक माना जाता है, जहाँ हर साल लाखों श्रद्धालु आते हैं। भीड़ को देखते हुए राज्य नियंत्रक और पुलिस ने पहले ही से भीड़ को नियंत्रित करने का प्रयास किया था।

हादसे की वजह यह थी कि कुछ लोग पर्वतीय परिसर से निकलते वक्त सीढ़ियों पर फिसल गए। इसके बाद एक-एक कर लोग एक दूसरे पर गिरते चले गए। बाहर निकलने की कोशिश में और भी लोग कुचले गये। कोरोना वायरस के पाबंदियों को हटाए जाने के बाद यह इज़राइल का पहला बड़ा आयोजन था। सरकार इस घटना का सही कारण जानने का प्रयास कर रही है।

भगदड़
-----

कार्यक्रम में कई सारे गतिविधियाँ हुई
दुर्घटना से पहले की भीड़
घटना के सासाक्षात्कारों के अनुसार समारोह का क्षेत्र अत्यन्त व्यस्त था। समारोह में नृत्यादि कार्यक्रम के बाद सैकड़ों लोग समारोह से निकलने को तैयार हुए। निकास का मार्ग एक खड़ी ढलान पर चिकनी धातु से बना था। इन्हीं कारणों से कुछ प्रतिभागी एक दुसरे पर गिरने लगे, कुछ लोगों का मानना है कि यह धक्का-धुक्की जानबूझकर कुछ लोगों द्वारा की गई। इससे लोगों में भगदड़ शुरू हो गई और यह भगदड़ एक दुर्घटना का रूप ले ली। एक गवाह के अनुसार सुरक्षा कर्मियों ने मार्ग को अवरुद्ध कर दिया और लोगों को बाहर निकलने से रोक दिया। जैसे-जैसे लोग अत्यधिक भीड़ से बेहोश होने लगे थे तो पुलिस ने घटना पर काबू पाने के लिए अंत में द्वार खोल दिए। बड़ी संख्या में लोग कुचले गएँ, साथ ही साथ संकरे मार्ग से बाहर निकलने के लिए भगदड़ शुरू हो गई। एक अन्य गवाह ने कहा कि बारिश के कारण मार्ग फिसलन भरा था और इसी कारण दुर्घटना हुई। इस घटना में कम से कम 45 लोग मारे गए और 150 से अधिक लोग घायल हुए।

इज़राइल के पूर्व प्रमुख रब्बी यिसरेल मीर लाउ मंच पर से लोगों को शांत रहने का आग्रह करते रहे। घायलों को निकालने के लिए छह हेलीकॉप्टर भेजे गए।

घटना पर प्रतिक्रिया
-------------------

इज़राइल के रक्षा कर्मियों द्वारा घटना के बाद तहकीकात
इज़राइल की सरकार ने दुर्घटना के तुरंत बाद ही प्रतिक्रिया की और जांच कमिटी का गठन किया। पुलिस विभाग ने घटना का विवरण करते हुए कहा कि सीढ़ियों पर फिसलन के बाद जो भगदड़ हुई वह उनके नियंत्रण के बाहर था, साथ ही संरचनात्मक खामियों के लिए दुर्घटना स्थल का निरीक्षण किया जा रहा है। पुलिस ने एक बयान जारी किया कि मार्ग को सभी अधिकारियों द्वारा अधिकृत किया गया था और दुर्घटना इसी कारण असामान्य रूप से बढ़ी। पुलिस कमांडर *शिमोन लवी* ने इस संदर्भ में घोर जांच पड़ताल की बात की है। मोशाव मेरोन कमेटी के पूर्व अध्यक्ष मोर्डेचाई हेल्परिन ने कहा कि निकासी मार्ग को बिना सटिक योजना के बनाया गया था।

यह इज़राइल के इतिहास में होने वाली सबसे घातक नागरिक आपदा बताई जा रही है। इससे पहले २०१० में माउंट कार्मेल के जंगल में आग लग गई थी जिसमें ४४ मारे गए थे। प्रधानमंत्री बेंजामिन नेतन्याहू ने घटना के प्रति दुःख प्रकट करते हुए 2 मई 2021 को राष्ट्रीय शोक दिवस घोषित किया राष्ट्रपति रेवेन रिवलिन ने भी घटना के प्रति दुःख व्यक्त किया। भविष्य में इज़राइल की कई सांस्कृतिक गतिविधियों पर अभी रोक लगा दी गई है। शायद दुखद घटना के कारण इस तरह के कदम उठाना पड़ा।

सन्दर्भ
-------

1. ↑  "Israel Stampede News Update: इजरायल में धार्मिक सभा में मची भगदड़, 44 लोगों की मौत; 50 से अधिक घायल". *दैनिक जागरण*. अभिगमन तिथि 1 मई 2021.
2. ↑  "How the deadly Israel stampede unfolded" [घातक इज़राइल भगदड़ कैसे हुआ?]. *स्काई न्यूज़* (अंग्रेज़ी में). अभिगमन तिथि 1 मई 2021.
3. ↑  "Israel crush: Israel mourns as festival crush victims identified" [इज़राइल भगदड़:इजरायल त्योहार में हुई शोक पीड़ितों की पहचान]. *बीबीसी न्यूज़*. 1 मई 2021. अभिगमन तिथि 2 मई 2021.
4. ↑  "Justice Ministry To Open Probe Into Possible Police Negligence At Meron" [न्याय मंत्रालय मेरून में संभावित पुलिस लापरवाही की जांच]. *The Yeshiva World*. 30 अप्रैल 2021. अभिगमन तिथि 2 मई 2021.
5. ↑  Kershner, Isabel; Nagourney, Eric; Ives, Mike (30 अप्रैल 2021). "Stampede at Israel Religious Celebration Kills at Least 45". *द न्यूयार्क टाइम्स*. अभिगमन तिथि 2 मई 2021.
6. ↑  ""המשטרה לא פינתה צירים; שוטרים הצילו חיים"". *mobile.kikar.co.il*. अभिगमन तिथि 2 मई 2021.
7. ↑  "במשטרה הודפים האשמות: "כולם אישרו את שביל הגישה, המדינה אחראית"". *www.ynet.co.il* (हिब्रू में). 30 अप्रैल 2021. अभिगमन तिथि 3 मई 2021.
8. ↑  "At least 45 crushed to death at Lag Ba'omer disaster in northern Israel" [उत्तरी इज़राइल के लाग ओमर में लगभग 45 लोग भगदड़ में मारे गए]. *Haaretz.com* (अंग्रेज़ी में). अभिगमन तिथि 3 मई 2021.
9. ↑  "הרב מרדכי הלפרין, לשעבר יור ועד מושב מירון על האסון בהר מירון | 103fm". *103FM - האזנה לרדיו און ליין* (हिब्रू में). अभिगमन तिथि 3 मई 2021.
10. ↑  "At least 45 crushed to death at Lag Ba'omer disaster in northern Israel" [उत्तरी इज़राइल के लाग ओमर में लगभग 45 लोग भगदड़ में मारे गए]. *Haaretz.com* (अंग्रेज़ी में). अभिगमन तिथि 3 मई 2021.
11. ↑  "Stampede at Israeli religious festival kills nearly 40" [इज़राइल के धार्मिक त्यौहार में लगभग 40 लोग मारे गए]. *AP NEWS*. अभिगमन तिथि 3 मई 2021.